Մրցույթի անցկացման կանոններ

1. Մրցույթի անվանումն է (այսուհետ՝ «Մրցույթ») «Ի՞նչ է գեղեցկությունը քեզ համար»:

2. Տեղեկություններ մրցույթի Կազմակերպչի մասին.

«Ի՞նչ է գեղեցկությունը քեզ համար» մրցույթի Կազմակերպիչը «Օրիֆլեյմ Քոսմեթիքս» ՍՊԸ –ն է:

Կազմակերպչի գտնվելու վայրն է` ՀՀ, ք. Երևան 0018, Քաջազնունու 20, հեռ. +374 60 700 100

3. Օգտագործվող եզրույթներ.

3.1 «Մրցութային աշխատանք»՝ մեկ կամ մի քանի՝ Ֆեյսբուք, Ինստագրամ սոցիալական ցանցերում հրապարակված «Մրցույթի» մասնակցության մասին հաշվետվություն։

3.2. «Մրցույթի ժյուրի»՝ Օրիֆլեյմ ընկերության աշխատակիցներից կազմված ժյուրի:

4. Մրցույթի անցկացման ժամկետներ.

2017թ. հունիսի 5-ից հուլիսի 24-ը ներառյալ:

5. Մրցույթի անցկացման փուլեր.

Փուլ 1: Լուսանկարների հրապարակում՝ 2017թ. հունիսի 5-ից հուլիսի 24-ը ներառյալ:

Փուլ 2: Լավագույն մրցութային աշխատանքի ընտրություն:

6. Հաղթողների հայտարարման ժամկետներ.

6.1 Մրցույթի հաղթողի անունը կհայտարարվի 2017թ. hուլիսի 30-ին:

7. Մրցույթի անցկացման վայր.

Մրցույթը անցկացվում է Ինստագրամ և Ֆեյսբուք սոցիալական կայքերում:

8. Մրցույթի տեղեկացման կարգ և եղանակ.

8.1 Մրցույթի վերաբերյալ ամբողջական տեղեկատվությանը տեղադրված է. <http://www.oriflame.am/press/press-releases/what-is-beauty-for-you> հասցեում:

8.2 Մրցույթի անցկացման արդյունքների մասին տեղեկացում.

8.2.1 Մրցույթի մասնակիցները և հաղթողը տեղեկացվում են Օրիֆլեյմ Հայաստանի պաշտոնական կայքում, ինչպես նաև Ֆեյսբուք և Ինստագրամ սոցիալական կայքերում՝ Օրիֆլեյմի պաշտոնական էջերում:

9. Մրցույթի մասնակիցներ.

Մրցույթի մասնակիցները կարող են դառնալ ամբողջովին գործունակ և 18 տարին լրացած անձինք: Մասնակիցները չեն կարող լինել Կազմակերպչի աշխատակիցները, Կազմակերպչի հետ կապակցված անձինք, նրանց ընտանիքի անդամները, ինչպես նաև Մրցույթի անցկացման հետ առնչություն ունեցող այլ իրավաբանական անձանց աշխատակիցները, և նրանց ընտանիքների անդամները:

10. Մրցույթի մասնակից դառնալու համար անհրաժեշտ է միևնույն ժամանակ կատարել հետևյալ պայմանները.

Բաժանորդագրվի՛ր Օրիֆլեյմ Հայաստանի պաշտոնական էջին Ինստագրամում (<https://www.instagram.com/oriflame_am_official/> )

2017թ. հունիսի 5-ից հուլիսի 24-ը ներառյալ պատմի՛ր և ցո՛ւյց տուր բոլորին\*, թե ի՞նչ է քեզ համար գեղեցկությունը

Կիսի՛ր հրապարակումդ Ֆեյսբուքում և Ինստագրամում, նշի՛ր 3 ընկերոջ և ավելացրու #oriflamesummer #beautyweekend հեշթեգերը (2 հեշթեգերի առկայությունը պարտադիր է)

Ամեն շաբաթ ամենից ստեղծարար, ակտիվ և առավելագույն քանակությամբ հավանություններ հավաքած մասնակիցները կստանան անակնկալ-նվերներ։

Ծրագրի ավարտին մեր փորձագիտական ժյուրին կընտրի 3 հաղթող, որոնք կանցկացնեն հանգստյան օրեր մեր փորձագետների հետ և կստանան նրանց օգտակար խորհուրդները:

11 Մրցութային աշխատանքների քանակ.

Մրցույթի յուրաքանչյուր մասնակից իրավունք ունի հրապարակել անսահմանափակ քանակությամբ մրցութային աշխատանքներ:

12 Պահանջներ մրցութային աշխատանքների վերաբերյալ.

12.1 Մրցութային աշխատանքը չպետք է որևէ կերպ խախտի երրորդ անձանց իրավունքները և շահերը: Երրորդ անցանձ հայցերը մրցութային աշխատանքների վերաբերյալ թույլ են տրվում մասնակիցների միջև ինքնուրույն՝ մրցույթի մասնակիցների և այդպիսի անձանց միջև:

12.2. Արգելվում է հրապարակել «նյու» ոճով, բռնություն քարոզող, գլխիկոր տեղադրված, մգացված, գովազդ կամ այլ կայքերի վրա հղումներ պարունակող, էրոտիկա կամ պոռնկագրություն պատկերող մրցութային աշխատանքներ: Բացի դրանից, մրցութային աշխատանքները չպետք է պարունակեն ալկոհոլային խմիչքների, ծխախոտի օգտագործման (տարածման) գաղափարախոսություն, վարկաբեկեն քաղաքացիների պատիվն ու ինքնասիրությունը, դրդեն նրանց օրինախախտ գործողությունների, բռնության կամ դաժանության, վիրավորեն քաղաքացիների կրոնական զգացմունքները:

12.3 Մրցույթի մասնակիցը պետք է հաստատի, որ տիրապետում է մրցութային աշխատանքի բացառիկ իրավուքններին, կամ Մրցույթի Կազմակերպչին, այն չափով, որով գրված է կանոններում, փոխանցի այն անձի թույլտվությունը, ում ի սկզբանե պատկանել է աշխատանքը, ինչպես նաև պետք է հաստատի, որ նա ստացել է աշխատանքում պատկերված անձանց պատկերման թույլտվություն:

12.4 Մրցույթի մասնակիցը, տեղադրելով աշխատանքը այն կարգով, որը նկարագրված է սույն Կոնոնների 11 կետում, Մրցույթի Կազմակերպչին է փոխանցում առանց գործողության ժամկետի սահմանափակման՝ տվյալ մրցութային աշխատանքի մասնակցի կամ լրիվ /Կազմակերպչի հայեցողությամբ/ վերադտադրության, եթեր և մալուխային հեռուստատեսությամբ հեռարձակման, հանրային վերարտադրության, համացանցում տեղադրման միջոցով այն հանրահայտ դարձնելու, մրցութային աշխատանքի մշակման՝ ածանցյալ ստեղծագործություն ստանալու իրավունքը: Մրցույթի մասնակիցը նաև թույլ է տալիս Կազմակերպչին մրցութային աշխատանքը ցանկացած կերպ փոփոխել, կրճատել, լրացնել, նրան կցել պատկերներ, նախաբան, վերջաբան, մեկնաբանություններ և այլ բացատրություններ: Այս կետում նշված իրավունքների իրականացման համար Կազմակերպչից չի պահանջվելու Մրցույթի Մասնակցի կամ մրցութային աշխատանքի իրավատիրոջ լրացուցիչ համաձայնությունը: Մրցույթի մասնակիցը և/կամ երրորդ անձինք իրավասու չեն պահանջելու տվյալ կետում նշված իրավունքների և թույլտվությունների տրման համար որևէ վարձատրություն կամ վճար:

13 Մրցույթի հաղթողների որոշում.

13.1 Հաղթողները ընտրվելու են «Մրցույթի ժյուրիի» կողմից:

13.2 Արդյունքները կհրապարակվեն Օրիֆլեյմի պաշտոնական կայքի <http://www.oriflame.am/press/press-releases/what-is-beauty-for-you> էջում, ինչպես նաև Ֆեյսբուք և Ինստագրամ սոցիալական կայքերում՝ Օրիֆլեյմի պաշտոնական էջերում:

15 Մրցանակային ֆոնդ (այսուհետև՝ «Մրցանակ»).

15.1 Հաղթողը ստանում է Հայաստանի Հանրապետության գեղատեսիլ վայրերից մեկում մեր փորձագետների (Ֆաինա Հարությունյան, Կամո Թովմասյան, Լևոն Հովհաննիսյան) հետ անմոռանալի հանգստյան օրեր անցկացնելու ուղեգիր: Ճամփորդության բոլոր ծախսերը (տրանսպորտ, սնունդ, կացություն,) հոգում է Օրիֆլեյմ ընկերությունը:

16 Մրցանակի հանձնում.

16.1 Հաղթողին մրցանակը հանձնվելու է «Օրիֆլեյմ Քոսմեթիքս» ՍՊԸ-ն 2017 թ. №11 կատալոգի ԹՈՓ-Առաջնորդների հանդիպմանը: Միջոցառման ճշգրիտ ամսաթվի մասին Հաղթողը լրացուցիչ կտեղեկացվի: Կազմակերպիչը չի փոխհատուցելու Հաղթողին միջացառման այցելության հետ կապված ծախսերը:

17 Մասնակիցների իրավունքներն ու պարտականությունները.

17.1 Մասնակիցը իրավունք ունի մասնակցելու Մրցույթին տվյալ Կանոններով սահմանված կարգով: Հաղթողը պարտավոր է Կազմակերպչին հաղորդել իր ճշգրիտ տվյալները, որոնք անհրաժեշտ են մրցանակի հանձնման համար ոչ ուշ քան Մրցույթի արդյունքների ամփոփումից հետո 1 (մեկ) շաբաթվա ընթացքում՝ տվյալ Կանոնների կ. 6-ի համաձայն: Դրանք են.

* Անձնագրի պատճեն
* ԱԱՀ
* Ծննդյան տվյալները
* Գրանցման հասցե
* Տան (կամ կոնտակտային) հեռախոսահամար
* ՀՎՀՀ

Ցանկացած կեղծ տեղեկություն, որը տվել է Մասնակիցը Մրցույթի շրջանակներում և կարող է առնչվել նրա անձի, փոստային հասցեի, հեռախոսահամարի, էլ. փոստի և «Մրցույթի պայմաններ» կետում նշված այլ տվյալների հետ, կարող է հանգեցնել նրա անհապաղ հեռացմանը Մրցույթի մասնակցությունից:

18 Կազմակերպչի իրավունքները.

18.1 Կազմակերպիչը իրավասու է հրաժարվել մրցանակը հանձնել այն Մասնակցին, որը հրաժարվել է հաղորդել սույն Կանոնների կ. 17-ում նշված տվյալները կամ դրանք հաղորդել է ավելի ուշ, քան նախատեսված է սույն Կանոնների կ. 17-ով կամ տվել է հաղորդակցման ոչ ճիշտ տվյալներ կամ ներկայացրել է Մրցույթի մասնակիցների նկատմամբ սույն Կոնոնների կ. 9-ում նշված պահանջներին չհամապատասխանող տվյալներ:

18.2 Կազմակերպիչը իրավասու է փոփոխել Կանոնները Մրցույթի անցկացման առաջին ժամանակահատվածում, ընդ որում, Կանոնների փոփոխման մասին Մասնակիցներին տեղեկացնելը իրականացվում է սույն Կանոնների կ. 8-ում նշված կարգին համապատասխան:

19 Լրացուցիչ պայմաններ.

19.1 Մրցույթում մասնակցությունը ենթադրում է, որ Մրցույթի Մասնակիցները ծանոթացել են Մրցույթի անցկացման կանոնների հետ և համաձայնել են դրանց:

19.2 Մասնակցելով Մրցույթին՝ մասնակիցը դրանով իսկ տալիս է «Օրիֆլեյմ Քոսմեթիքս» ՍՊԸ կողմից նրա անձնական տվյալների մշակման համաձայնությունը՝ բացառապես Մրցույթի անցկացման, ինչպես նաև մրցանակների առաքման նպատակով: Մրցույթի մասնակիցը տվյալների մշակման համաձայնությունը տալիս է Մրցույթի անցկացման ամբողջ ժամանակահատվածի համար և դրա ավարտից հետո 5 (հինգ) տարվա ընթացքում:

Մասնակիցը իրավասու է. տեղեկություններ ստանալ Կազմակերպչի՝ որպես իր անձանական տվյալների օպերատորի մասին, պահանջել դրանց սառեցումը կամ ոչնչացումը այն դեպքում, երբ իր անձնական տվյալները թերի են, հնացած են, ճշգրիտ չեն, ստացվել են անօրինական ճանապարհով կամ անհրաժեշտ չեն հայտարարված մշակման համար, ինչպես նաև դիմել օրենքով նախատեսված միջոցների՝ սեփական իրավունքների պաշտպանության համար:

19.3 Կազմակերպիչը իր պարտականությունների կատարման համար պատասխանատվություն չի կրում՝ Մասնակցի կողմից թերի, հնացած, ոչ ճշգրիտ անձնական տվյալների ներկայացման հետևանքով:

19.4 Մասնակցի կողմից Կանոնների 10.3 և 10.4 կետերի պահանջների ոչ պատշաճ կատարման փաստերի հայտնաբերման դեպքում՝ նրա արդյունքները կչեղարկվեն, իսկ ինքը՝ Մասնակիցը, կհեռացվի Մրցույթից:

19.5 Մրցույթի անցկացման մասին հարցեր ծագելու դեպքում Մասնակիցը կարող է զանգահարել +37460700100 հեռախոսահամարով: